Diari Oficial de la Generalitat Valenciana


Sumari del DOGV 5047, del 12-07-2005 (2005/8057)

Notificació de la suspensió immediata de les obres en execució en les parcel·les 331 i 332 de la Urbanització Monestirs, carrer de la Ronda Puig Santa Maria, números 76 i 74.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5047

Data del DOGV
:   12-07-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/8057


Organisme emissor
:   Ajuntament de Puçol

Tipus de document
:   Anunci

Notificació de la suspensió immediata de les obres en execució en les parcel·les 331 i 332 de la Urbanització Monestirs, carrer de la Ronda Puig Santa Maria, números 76 i 74. [2005/M8057]
  
Davant de la impossibilitat de notificar a Inverte, SA, en qualitat de propietari de les parcel·les 331 i 332 de la Urbanització Els Monestirs, carrer de la Ronda Puig Santa Maria, números 76 i 74 de Puçol, pel present es fa públic el següent:
  
Li comunique que el regidor delegat d'Urbanisme ha adoptat resolució del següent tenor literal:
  
Decret.
  
Puçol, 10 de juny de 2005.
  
Emplaçament: parcel·les 331 i 332 de la Urbanització Monestirs, carrer de la Ronda Puig Santa Maria, números 76 i 74.
  
Titular: Inverte, SA.
  
S'ha comprovat la realització d'obres consistents en farciments de terres, amb un volum estimat de 500 m3, sense la pertinent llicència urbanística, emplaçades en el lloc abans indicat; en compliment del que disposen els articles 184 de la vigent Llei del Sòl i Ordenació Urbana i l'article 29 del Reglament de Disciplina Urbanística, he resolt:
  
Primer
  
Disposar la suspensió immediata de les obres en execució.
  
Segon
  
Concedir al promotor/a de les obres el termini de dos mesos, comptats des de la notificació de la suspensió, perquè sol·licite l'oportuna llicència o, si és el cas, que ajuste les obres a la llicència concedida. Transcorregut tal termini sense haver-se instat la llicència, o sense haver-se ajustat a les condicions indicades, l'Ajuntament acordarà la demolició de les obres a costa de l'interessat i impedirà definitivament els usos a què donara lloc, procedirà de la mateixa manera si la llicència fóra denegada, per ser el seu atorgament contrari a les prescripcions del pla o de les ordenances.
  
Tercer
  
Traslladar la resolució a la policia administrativa perquè vigile el compliment del que ordena.
  
Quart
  
Advertir a l'interessat que en cas d'incompliment d'allò que s'ha ordenat en el punt primer, este regidor podrà posar estos fets en coneixement del Jutjat de Massamagrell, per si foren constitutius de delicte o falta.
  
El que li comunique i se li advertix que este requeriment no és susceptible de cap recurs, per ser un acte de tràmit que no decidix ni directament ni indirectament el fons de l'assumpte.
  
El que es publica per a general coneixement i davant de la impossibilitat de notificar al propietari, de conformitat amb el que disposa l'article 59.4 de la Llei 30/1992 de Règim Jurídic de les Administracions Públiques i del Procediment Administratiu Comú.
  
Puçol, 7 de juliol de 2005.- L'alcalde president: Juan Manuel Busto Díaz.